

Република Србија

Аутономна Покрајина Војводина

Град Сомбор

**ГРАДСКА УПРАВА**

Број: 6-2/2021-69/II

Дана: 22.3.2021. године

С о м б о р

Трг цара Уроша 1

**НОВЕ МЕРЕ ВЛАДЕ РЕПУБЛИКЕ СРБИЈЕ У БОРБИ ПРОТИВ ЗАРАЗНЕ БОЛЕСТИ COVID-19 НА СНАЗИ ОД 22.03.2021. ГОДИНЕ**

На предлог Кризног штаба за сузбијање заразне болести Covid-19, Министар здравља донео је нову Наредбу о радном времену за време неповољне епидемиолошке ситуације током трајања заразне болести Covid-19. Наведеном Наредбом дефинисане су мере које ће важити од 22. марта 2021. године од 06.00 часова па све док налаже епидемилошка ситуацијa.

**У периоду од 22. марта 2021. године од 06.00 часова неће радити:** Угостититељски објекти - ресторани, кафићи, барови, клубови, сплавови, итд. и затворени или отворени трговински центри и слични објекти у којима се обавља делатност у области трговине на мало (тржни центри).

**У периоду од 22. марта 2021. године од 06.00 дозвољено је да раде:** aпотеке и пољопривредне апотеке, које могу да раде 24 часа дневно.

Правна лица и предузетници који врше припрему и достављање хране, као и продају хране „преко шалтера”, могу да раде 24 часа дневно.

Бензинске пумпе у обављању делатности продаје горива, могу да раде 24 часа дневно.

Ординације и лабораторије у којима се пружају медицинске и стоматолошке услуге и ветеринарске ординације и лабораторије, могу да раде 24 часа дневно.

Трговине на мало (трговинске и друге радње и продајна места), од 06.00 до 20.00 часова.

 Занатске радње и радње које пружају услуге, од 06.00 до 20.00 часова.

Објекти у области спорта - фитнес центри, теретане, вежбаонице, спа центри, базени и други објекти намењени за спорт и рекреацију, од 06.00 до 20.00 часова.

Објекти који приређују игре на срећу (кладионице), али без послуживања хране и пића, од 06.00 до 20.00 часова.

Трговинске и друге радње и продајна места на којима се врши продаја прехрамбених производа, продавница хране за животиње, пет шопови, продавнице сточне хране, затворене и отворене пијаце, као и радње и продајна места у оквиру отворене или затворене пијаце (месаре, печењаре, специјализоване продавнице хране и сл) укључујући и оне које продају обављају у трговинским центрима, а за које управљач може да обезбеди посебне коридоре за приступ или у које се улази са спољне стране или непосредно са јавне површине, могу да раде од 06.00 до 21.00 часова.

Установе у области културе - позоришта, биоскопи, музеји, галерије, могу да раде од 06.00 до 21.00 часова.

**Сви објекти који буду отворени и којима је дозвољен рад (правно лице или предузетник) морају обезбедити поштовање мере од минимум девет (9) квадратних метара по особи или посетиоцу.**

**Изузетак су фитнес клубови, спа центри, теретане и слично где мора бити обезбеђено шеснаест (16) квадратних метара по особи.**

**С обзиром на погоршану епидемиолошку ситуацију, која се оцењује као ванредна на целој територији града Сомбора, Штаб за ванредне ситуације града Сомбора апелује на  грађане да се стриктно придржавају прописаних мера и да штите своје здравље и здравље своје породице.**

Надлежни органи, инспекцијске службе и комунална милиција вршиће строгу контролу поштовања прописаних мера.

У циљу боље информисаности свих заинтересованих грађана, обавештавамо да је са радом почео Центра за ковид 19 мере, који се налази на интернет адреси [**www.inspektor.gov.rs**](http://www.inspektor.gov.rs) где се путем контакт форме могу поставити сва питања која се тичу поступања у складу са Наредбом о радном времену за време неповољне епидемиолошке ситуације током трајања заразне болести вирус Ковид 19. На наведеном интернет сајту може се добити тачан податак о ограничењима које ове мере подразумевају, са аспекта делатности које могу да се обављају.

Вакцинација против заразне болести Covid-19 одвијаће се без прекида по унапред утврђеном плану.

У циљу што ефикасније борбе против заразне болести COVID-19, грађани Сомбора позивају се да се пријаве за вакцинацију путем портала електронске управе, а уколико им је потребна помоћ у пријави на портал еУправе, могу се обратити Кол центру за масовну имунизацију града Сомбора на телефон **064/0698247** у периоду од **08 до 15 часова** сваког радног дана.